Hoeveel olifante sien jy?Foto: @WildLense_India/Twitter ŉ Foto van ŉ groep olifante by ŉ watergat laat talle internetgebruikers kopkrap. WildLense Eco Foundation, ŉ nieregeringsorganisasie, het ŉ paar dae gelede ŉ foto gedeel waar dit lyk of vier olifante langs mekaar staan. Die beskrywing by die foto dat dit eintlik sewe olifante is wat langs mekaar staan, het talle dus verward gelaat. “Sommige foto’s is wonderlik – soos wanneer mens 7 in 1 raam kan kry en boonop in algehele sinchronisasie,” het die organisasie by die foto geskryf. Talle gebruikers het van die foto gehou, maar het die uitlating, dat daar sewe olifante in die foto te sien is, bevraagteken. WildLense het reageer deur die olifante te nommer en bygevoeg die sewende olifant is nie in die foto te sien nie. Die organisasie het intussen ook ŉ video gedeel wat wys hoe die groep rondbeweeg en verduidelik dat dit die sewe olifante in die foto is. “Kyk nou mooi tot die einde toe om te sien hoe daar sewe olifante in die foto is,” het hulle kykers aangemoedig. Die sewende olifant is ook ‘n kalfie en hy is tussen die twee groter olifante regs op die foto. Hoeveel olifante sien jy? Few days back we have posted this image as 7in1 Frame, now watch carefully till the end how this is 7in1 frame. #Elephant Love. #wildlense.@susantananda3 @ParveenKaswan @SudhaRamenIFS @Saket_Badola https://t.co/rvdXnGohrT pic.twitter.com/sN7Y9ag4me — WildLense® (@WildLense_India) July 30, 2020